CELEX: 32014D0523
Language: fi
Date: 2014-08-04 00:00:00
Title: 2014/523/EU: Komission täytäntöönpanopäätös, annettu 4 päivänä elokuuta 2004 , päätöksen 2004/211/EY liitteen I muuttamisesta Kuwaitia koskevan kohdan osalta niiden kolmansien maiden ja kolmansien maiden osien luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (tiedoksiannettu numerolla C(2014) 5440)  ETA:n kannalta merkityksellinen teksti

6.8.2014   
            
            
               FI
            
            
               Euroopan unionin virallinen lehti
            
            
               L 233/33
            
         KOMISSION TÄYTÄNTÖÖNPANOPÄÄTÖS,
   annettu 4 päivänä elokuuta 2004,
   päätöksen 2004/211/EY liitteen I muuttamisesta Kuwaitia koskevan kohdan osalta niiden kolmansien maiden ja kolmansien maiden osien luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua
   
      
         (tiedoksiannettu numerolla C(2014) 5440)
      
   
   (ETA:n kannalta merkityksellinen teksti)
   
      (2014/523/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 17 artiklan 3 kohdan a alakohdan,
   ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (2) ja erityisesti sen 12 artiklan 1 ja 4 kohdan sekä 19 artiklan johdantokappaleen ja a ja b alakohdan
   sekä katsoo seuraavaa:
   
               (1)
            
            
               Direktiivissä 2009/156/EY vahvistetaan eläinten terveyttä koskevat vaatimukset, joita sovelletaan elävien hevoseläinten tuonnissa unioniin. Siinä säädetään muun muassa, että hevoseläinten tuonti unioniin on sallittua ainoastaan sellaisista kolmansista maista, jotka ovat olleet vapaita räkätaudista kuuden kuukauden ajan.
            
         
               (2)
            
            
               Komission päätöksessä 2004/211/EY (3) vahvistetaan luettelo niistä kolmansista maista ja niiden alueiden osista, joista jäsenvaltioiden on sallittava rekisteröityjen hevosten tilapäinen tuonti, rekisteröityjen hevosten takaisintuonti tilapäisen maastaviennin jälkeen sekä jalostukseen ja kasvatukseen tarkoitettujen rekisteröityjen hevoseläinten tuonti, ja hevoseläinten tuontia kolmansista maista koskevat edellytykset.
            
         
               (3)
            
            
               Kun Kuwaitissa havaittiin vuonna 2010 räkätautia, komissio keskeytti rekisteröityjen hevosten tuonnin Kuwaitista antamalla päätöksen 2010/776/EU (4). Kuwait on nyt toimittanut tietoja, jotka osoittavat, että tauti on onnistuttu hävittämään ja että sen jälkeen, kun viimeinen tapaus vahvistettiin 19 päivänä joulukuuta 2010, koko hevoseläinkannan kattavassa jatkuvassa seurannassa ei ole ilmennyt uusia tapauksia.
            
         
               (4)
            
            
               Koska viimeisestä Kuwaitissa havaitusta räkätautitapauksesta on kulunut yli kuusi kuukautta, on aiheellista sallia rekisteröityjen hevosten tilapäinen tuonti, takaisintuonti tilapäisen maastaviennin jälkeen sekä tuonti kyseisestä maasta. Päätöksen 2004/211/EY liitettä I olisi tästä syystä muutettava Kuwaitia koskevan kohdan osalta.
            
         
               (5)
            
            
               Sen vuoksi päätöksen 2004/211/EY liitettä I olisi muutettava.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2004/211/EY liitteessä I oleva Kuwaitia koskeva kohta seuraavasti:
   
      
                  ”KW
               
               
                  Kuwait
               
               
                  KW-0
               
               
                  Koko maa
               
               
                  E
               
               
                  X
               
               
                  X
               
               
                  X
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
               
                   
               
            
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 4 päivänä elokuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 268, 14.9.1992, s. 54.
   
      (2)  EUVL L 192, 23.7.2010, s. 1.
   
      (3)  Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien alueiden luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).
   
      (4)  Komission päätös 2010/776/EU, annettu 15 päivänä joulukuuta 2010, päätöksen 2004/211/EY muuttamisesta Brasiliaa, Kuwaitia ja Syyriaa koskevien kohtien osalta niiden kolmansien maiden ja kolmansien maiden alueiden luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti Euroopan unioniin on sallittua (EUVL L 332, 16.12.2010, s. 38).